stanford-oval/wikipedia huggingface dataset:
אמרלד פנל
הערות שוליים

↑  "All England & Wales, Birth Index, 1916-2005 results for Emerald Fennell". www.ancestry.com.au. 2016. נבדק ב-12 בינואר 2016. {{cite web}}:  (עזרה)
1 2  Woodall, Victoria (30 בדצמבר 2012). "Trending: Actress Emerald Fennell". נבדק ב-2 במרץ 2014. {{cite news}}:  (עזרה)
↑  Liz Hoggard (2 בדצמבר 2010). "Why Emerald Fennell is the hidden gem in hit drama Any Human Heart". London Evening Standard. נבדק ב-2 במרץ 2014. {{cite news}}:  (עזרה)
↑  "Coco Fennell online fashion boutique". timeout.com. 9 במאי 2011. נבדק ב-2 במרץ 2014. {{cite web}}:  (עזרה)
1 2  "I AM...Emerald Fennell". the-pool.com. אורכב מ-המקור ב-2017-08-06. נבדק ב-25 בדצמבר 2016. {{cite web}}:  (עזרה)
↑  Marshall, Denise (15 בפברואר 2014). "Call The Midwife's Jessica Raine on shock departure". נבדק ב-2 במרץ 2014. {{cite news}}:  (עזרה)
↑  Methven, Nicola (27 ינו' 2015). "Call The Midwife's Emerald Fennell definitely isn't too posh to push despite privileged background". The Mirror. נבדק ב-21 בדצמבר 2015. {{cite news}}:  (עזרה)
↑  Shiverton Hall. Bloomsbury Childrens. ינו' 2013. ISBN 978-1408827789. {{cite book}}:  (עזרה)
1 2  "Emerald Fennell – Summary Bibliography". ISFDB. נבדק ב-14 באוקטובר 2014. {{cite web}}:  (עזרה)
↑  HASSELL, KATHERINE (12 בספטמבר 2015). "Call The Midwife's Emerald Fennell: Friday nights are spent at home". The Express. נבדק ב-21 בדצמבר 2015. {{cite news}}:  (עזרה)
↑  LANGLEY, EDWINA (9 בספטמבר 2015). "'I just love horror': Emerald Fennell on her first adult book Monsters". Evening Standard. נבדק ב-21 בדצמבר 2015. {{cite news}}:  (עזרה)
1 2  Ethan Shanfeld, Emerald Fennell Teases ‘Wuthering Heights’ Movie Adaptation, Variety, ‏2024-07-12 (באנגלית אמריקאית)
↑  "Murder on the home front (2012)". 2013. נבדק ב-2 במרץ 2014. {{cite web}}:  (עזרה)
↑  "Series 4, Episode 1 - Halloween". comedy.co.uk. נבדק ב-25 בדצמבר 2016. {{cite web}}:  (עזרה)
↑  2025 GRAMMYs: See The Full Winners & Nominees List | GRAMMY.com, grammy.com
| פרס החזון של סטלייט |
| --- | --- | --- |
| פרס הישג מיוחד (1999–2004) | דייל אולסון (1999) ‏•‏‏ מאיר פניגשטיין (2001) ‏•‏‏ פיטר דינקלג' (2003) |  |
| פרס החזון (2005–הווה) | ג'ורג' קלוני (2005) ‏•‏‏ רוברט אלטמן (2006) ‏•‏‏ ג'וליאן שנאבל (2007) ‏•‏‏ באז לורמן (2008) ‏•‏‏ רוג'ר קורמן (2009) ‏•‏‏ אלכס גיבני (2010) ‏•‏‏ פיטר בוגדנוביץ' (2011) ‏•‏‏ פול וויליאמס (2012) ‏•‏‏ גיירמו דל טורו (2013) ‏•‏‏ מרטין בורק (2014) ‏•‏‏ רוברט אם. יאנג (2015) ‏•‏‏ טום פורד (2016) ‏•‏‏ גרטה גרוויג (2017) ‏•‏‏ ראיין קוגלר (2018) ‏•‏‏ אדוארד נורטון (2019) ‏•‏‏ אמרלד פנל (2020) ‏•‏‏ לין-מנואל מירנדה (2021) ‏•‏‏ מרטין מקדונה (2022) ‏•‏‏ יורגוס לנתימוס (2023) ‏•‏‏ פרנסיסקו חוויאר גוטיירס (2024) |  |
| --- | --- |
בקרת זהויות :  GND: 1076278582  ISNI: 0000 0004 1887 5753  LCCN: nb2013018749  MusicBrainz: 180ce058-7be6-4894-9c85-341737dc53cf  NKC: xx0272373  NTA: 375488685  SUDOC: 23446965X  VIAF: 305278628   WorldCat (עם VIAF): 305278628
Avatar: Frontiers of Pandora (משחק וידאו)

| --- | --- |

כרזת המשחק
 כללי
 תאריך הוצאה:  7 במרץ 2023
 סוגה:  פעולה - הרפתקאות
 פיתוח:  Massive Entertainment (אנ')
 הוצאה לאור:  Ubisoft
 ארץ מקור:  ארצות הברית
 שפות:  אנגלית
 סדרה:  זיכיון "אווטאר" (אנ') מאת ג'יימס קמרון
 דרישות תוכנה
 מנוע משחק:  Snowdrop (אנ')
 מצבי משחק:  שחקן יחיד משחק שיתופי
 פלטפורמות:  פלייסטיישן 5 המחשב האישי Xbox Series X/S
 דרישות מערכת
 בקרים:  ג'ויסטיק עכבר מקלדת
 
 אתר רשמי
Avatar: Frontiers of Pandora (בתרגום חופשי לעברית: "אווטאר: גבולות פנדורה") הוא משחק וידאו מסוגת הפעולה - הרפתקאות שפותח על ידי Massive Entertainment (אנ') והופץ על ידי Ubisoft. עלילת המשחק לוקחת חלק בזיכיון "אווטאר" (אנ') מאת ג'יימס קמרון. המשחק הופץ לקונסולות הפלייסטיישן 5, המחשב האישי ו-Xbox Series S/X ב-7 בדצמבר 2023. המשחק זכה לביקורות מעורבות.
משחקיות

המשחק משוחק מנקודת מבט של גוף ראשון (השחקן רואה את עולם המשחק דרך עיני הדמות) והשחקן שולט על דמותו של יתום מגזע הנאבי החי בכוכב הלכת הבדיוני "פנדורה". מפת המשחק מציגה את כוכב פנדורה ומחולקת למספר מחוזות, כאשר כל אחד הוא בעל ביומה ייחודית, משימות בלעדיות ותושבים מקומיים שונים. דמותו של השחקן גודלה ואומנה כחייל במסגרת גוף צבאי בשם "ניהול פיתוח משאבים" (באנגלית: Resources Development Administration או RDA בקיצור), לאחר מכן הוכנסה להקפאה קריוגנית והתעוררה לאחר 16 שנים במפעל הארגון הנטוש. על השחקן לשוטט באזור הגבול המערבי של פנדורה, מחוז שלא הוצג קודם לכן ובמסגרת משימותיו, על השחקן לגלות את מקורותיו ולקחת חלק במחתרת כנגד בני האדם שפלשו לכוכב במטרה לחצוב ממנו משאבים. עלילת המשחק קשורה לעלילת הסרטים וכן תומכת במצב משחק מרובה משתתפים.
השחקן יכול להשתמש בחוש מיוחד בשם "חוש הנאבי" שמדגיש אובייקטים בעולם המשחק ואת נקודות התורפה של האויבים השונים. השחקן מצויד בשני סוגי נשקים: נשקים תוצרת ה-RDA כמו רובי סער ושוטגאנים וכן בנשקים בהם יצורי הנאבי משתמשים כגון אלות וחץ וקשת. השלמת משימות במשחק מעניקה לשחקן ציוד יותר טוב, שיפור היכולת בקרב, תחמושת, נשקים אותם ניתן להטיל על אויבים וכן חפצים נוספים אותם השחקן יכול לייצר בעזרת מערכת קרפטינג בעזרת חומרים שהוא מוצא בעולם המשחק. השחקן יכול לצוד חיות, אך במידה וישתמש בנשקים חמים, תימנע ממנו היכולת לאסוף מהן חומרים השמישים לקרפטינג. השחקן יכול להתחבב על חברי המחתרת בעזרת ביצוע משימות לטובתם הכוללות השמדת מתקני RDA וסיוע לנאבים אחרים. בעזרת המוניטין שצבר לאחר פעולותיו, השחקן יכול לרכוש שריונות, נשקים וחומרים חדשים לקרפטינג. דמותו של השחקן משתמשת באקרובטיקה ומסוגלת לבצע מהלכים אקרובטיים כגון קפיצה כפולה. השחקן יכול לרחף באמצעות חיות בשם "איקראן" במטרה לנווט ביתר קלות בעולם המשחק.
פיתוח

במרץ 2017, Massive Entertainment (אנ') הכריזו שמשחקם הבא יבוסס על הסרט "אווטאר" מאת ג'יימס קמרון. שם המשחק נחשף במהלך הכנס "E3 2021 (אנ')". המשחק מציג עלילה נפרדת שאמנם מתקיימת ביחד עם עלילות סרטי הסדרה, אך מתוארת כעלילה נפרדת לחלוטין ושחלק מהאלמנטים שהוצגו במשחק יופיעו בסרט השלישי בזיכיון.
הפצה

במהלך שיחת משקיעים בשנת 2021, נחשף שהמשחק היה אמור לצאת בין אפריל 2022 למרץ 2023. ביולי 2022, המשחק נדחה לתאריך משוער בין אפריל 2023 למרץ 2024. ביוני 2023, חברת Ubisoft חשפה שהמשחק עתיד לצאת ב-7 בדצמבר 2023.
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס המוזיקה במדיה של הוליווד | פרטיטורה מקורית – משחק וידאו (קונסולה ומחשב) | פינאר טופראק | מועמדות |  |
| 2024 | פרס המוזיקה במדיה של הוליווד | שיר מקורי – משחק וידאו (קונסולה ומחשב) | "The People's Cry (Main Theme)" | זכייה |  |
| 2025 | פרס גראמי | הפסקול הטוב ביותר עבור משחקי וידאו ומדיה אינטראקטיבית אחרת | פינאר טופראק | מועמדות |  |
הערות שוליים

1 2 3  Avatar: Frontiers of Pandora critic reviews, www.metacritic.com (באנגלית)
1 2  Avatar: Frontiers of Pandora is an open-world action-adventure for Xbox Series X/S, PS5 and PC, VGC, ‏2021-06-12 (באנגלית בריטית)
↑  Avatar: Frontiers of Pandora - Release Date Announced, New Gameplay Revealed, news.ubisoft.com (באנגלית אמריקאית)
↑  Jordan Pearson, Hear Me Out: ‘Avatar: Frontiers of Pandora’ Is Ubisoft’s Best Open World In Years, Vice, ‏2023-12-11 (באנגלית)
↑  Anthony Jones, How to Increase Clan Favor Fast in Avatar: Frontiers of Pandora, The Escapist, ‏2023-12-07 (באנגלית אמריקאית)
↑  updated, Lincoln CarpenterContributions from Malindy Hetfeld last (2022-07-18). "Avatar: Frontiers of Pandora: Everything we know". PC Gamer (באנגלית). נבדק ב-2024-08-03.
↑  Jenna Busch, New Avatar Game from The Division Developer Massive, ComingSoon.net - Movie Trailers, TV & Streaming News, and More, ‏2017-02-28 (באנגלית אמריקאית)
↑  Charlie Hall, Ubisoft reveals Avatar: Frontiers of Pandora with a new trailer at E3, Polygon, ‏2021-06-12 (באנגלית אמריקאית)
↑  Matt Purslow, Future Avatar Movies Could Feature Elements Created for Ubisoft’s Frontiers of Pandora Game, IGN, ‏2023-11-28 (באנגלית)
↑  Massive Entertainment And Ubisoft's Avatar Game Releasing Before April 2023, Before Their Star Wars RPG, PlayStation Universe, ‏2021-02-10 (באנגלית אמריקאית)
↑  Jay Peters, Ubisoft delayed its Avatar game to make it ‘perfect’, The Verge, ‏2022-07-21 (באנגלית)
↑  Jay Peters, Avatar: Frontiers of Pandora is coming out later this year, The Verge, ‏2023-06-12 (באנגלית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
Star Wars Outlaws

| --- | --- |

עטיפת המשחק
 כללי
 תאריך הוצאה:  30 באוגוסט 2024
 סוגה:  משחק פעולה-הרפתקאות, משחק עולם פתוח
 פיתוח:  Massive Entertainment
 הוצאה לאור:  יוביסופט
 ארץ מקור:  ארצות הברית ארצות הברית
 שפות:  אנגלית 
 הפצה:  יוביסופט
 דרישות תוכנה
 מנוע משחק:  Snowdrop
 מצבי משחק:  שחקן יחיד
 פלטפורמות:  פלייסטיישן 5 Microsoft Windows Xbox Series X/S
 מדיה:  DVD הורדה דיגיטלית
 
 www.starwarsoutlaws.com
 
Star Wars Outlaws הוא משחק משחק פעולה-הרפתקאות שפותח על ידי "Massive Entertainment" ומופץ על ידי "יוביסופט" באמצעות רישיון שקיבלו מ-"Lucasfilm Games", ועלילתו מתרחשת באופן כרונולוגי ביקום מלחמת הכוכבים בתקופה שבין אירועי "האימפריה מכה שנית" לאירועי "שובו של הג'דיי".
המשחק יצא לשוק עבור פלייסטיישן 5, Microsoft Windows ו-Xbox Series X/S ב-30 באוגוסט 2024.
משחקיות

השחקן מגלם את דמותה של קיי וס וביכולתו לשוטט בעולם הפתוח המורכב מחקר כוכבי לכת, חקירת החלל ולקיחת חלק בפעילויות שונות בעולם המשחק. מערכת הקרב במשחק משלבת בין קרבות פנים מול פנים לבין קרבות ירי בעזרת רובה מדגם "Blaster (אנ')" המכיל מספר מצבים הניתנים להחלפה וביניהם ירי פעימה אלקטרומגנטית. במהלך הקרבות, קיי יכולה להיעזר בסביבה לטובתה, לדוגמה: היא יכולה לירות בחביות מתפוצצות כדי להרוג מספר אויבים במכה אחת. במהלך הקרב, מוצג מד אדרנלין ולאחר שהוא התמלא, קיי יכולה להרוג מספר אויבים בטכניקת "זמן קליע" (המזכירה את יכולת ה-V.A.T.S ממשחקי "Fallout") ובעזרתה לסמן אויבים שונים ולהורגם. מכיוון שקיי היא גנבת, המשחק שם דגש על מכניקת התגנבות על מנת להתחמק מאויבים שונים או להכניעם בשקט. בין שאר הציוד ברשותה של קיי ניתן לכלול וו טיפוס, בעזרתו קיי יכולה להתנדנד בין משטחים שונים או לטפס עליהם וכן מכשיר אלקטרוני לפריצת דלתות ומחשבים. בנוסף לאלו, המלווה של קיי, ייצור קטן ופרוותי בשם ניקס, מסוגל לסרוק את הסביבה בחיפוש אחר אויבים ושלל אותו ניתן למצוא בעולם המשחק, להסיח את דעתם של אויבים שונים ואפילו לתקוף אותם ובכך לתת לקיי זמן להתחמק או לתקוף בעצמה.
לשחקנים ניתנת השליטה במספר כלים על מנת לחקור כוכבי לכת ואת החלל עצמו: ברשותה של קיי אופנוע מיוחד בעזרתו היא יכולה להגיע מנקודה לנקודה על פני הכוכב במהירות. בנוסף, קיי יכולה לעבור בין כוכבים בעזרת ספינת חלל שברשותה. בעזרת ספינת החלל, השחקנים יכולים להילחם בספינות אחרות בעזרת תותחי לייזר ומערכת טילים. ברחבי החלל, מצויות תחנות חלל בהן השחקן יכול למכור שלל, לקבל משימות שונות ומידע מודיעיני. השחקן מקבל תשלום בשם "קרדיטס" בעבור השלמת משימות במהלך המשחק, בעזרתם הוא יכול לרכוש שדרוגים לדמות וכן בגדים ואביזרים חדשים לקיי וניקס. ככל שהמשחק מתקדם, השחקנים יכולים לפתוח יכולות חדשות עבור קיי וניקס וכן שדרוגים לרובה, לאופנוע ולספינת החלל. השחקנים יכולים לשדרג את יכולותיהם לאחר שנפגשו עם דמויות שמומחות באותו התחום ולאחר השלמת משימות עבורן, יכולותיהן של קיי וניקס ישתדרגו.
עולם המשחק מורכב מארבעה קרטלי פשע מאורגן: קרטל אשיגה, קרטל קרימזון דון, קרטל האט וקרטל פייק. ההחלטות שהשחקנים לוקחים במהלך המשחק משפיעות על רמת המוניטין של קיי בקרב כל קרטל. במידה ולקיי יש רמת מוניטין גבוהה בקרב קרטל מסוים, השחקנים יוכלו לגשת בחופשיות לאזורים מוגבלים, קבלת הנחות בחנויות מסוימות וקבלת ציוד בלעדי. רמת מוניטין נמוכה תגרום לאנשי הקרטל לצוד את קיי כאשר היא תעבור בקרבם. בדומה למשחקים אחרים כדוגמת "GTA", המשחק מציג "מערכת מבוקש" בעלת שש דרגות ולאחר שקיי ביצעה פשע, חיילי האימפריה ינסו להרוג או לכלוא את קיי. השחקנים יכולים לברוח מהאימפריה בעזרת התחבאות, נתינת שוחד לדמויות סמכותיות או בחיסול אויבים שונים. בנוסף לאלו, המשחק מציג מערכת של עצי דיאלוג עם בחירות העשויות להשפיע על המוניטין של קיי בקרב הקרטלים השונים.
עלילה > רקע

עלילת המשחק מתרחשת בתקופה שבין אירועי "האימפריה מכה שנית" לאירועי "שובו של הג'דיי", ומגוללת את קורותיהם של פורעת חוק בשם קיי וס (הומברלי גונזלס) ובן לווייתה, ניקס (די בראדלי בייקר), בעודם מנסים את מזלם ב"אחד השודים הגדולים ביותר שהגלקסיה אי-פעם ראתה", במסע המתפרש על פני מספר כוכבי לכת, כולל טטואין, קיג'ימי, אקיבא, וכוכבים שטרם נראו, כמו ירח טושארה, אשר שואב השראה מנופי הסוואנה הטנזנית.
פיתוח

ב-13 בינואר 2021, הודיעה "יוביסופט" כי משחק "מלחמת הכוכבים" נמצא בפיתוח על ידי "Massive Entertainment" וברישיון של "Lucasfilm Games". עוד מסרה החברה כי עלילת המשחק תהיה נרטיבית ותתקיים בעולם פתוח. עבור פיתוח המשחק, החלה "Massive Entertainment" לגייס חברים נוספים לצוות הפיתוח שלהם, בין היתר בשל פיתוח המשחק Avatar: Frontiers of Pandora (אנ') במקביל.
ביוני 2023, הוצג קדימון ראשון במהלך תצוגת משחקי ה-Xbox. יום למחרת, הוצגו עשר דקות של משחקיות בתצוגת "Ubisoft Forward". במהלך פיתוח המשחק נעשה שימוש במנוע המשחק Snowdrop. את פיתוח המשחק הובילו במאי המשחק מתיאס קרלסון והבמאי הקריאייטיבי ג'וליאן גרייטי. על כתיבת עלילת המשחק הופקדה התסריטאית ניקי פוי, ועל בימוייה, נביד חווארי.
גרייטי ציין כי צוות הפיתוח בחר למקם את עלילת המשחק בפרק הזמן שבין "האימפריה מכה בחזרה" ל"שובו של הג'דיי" מכיוון שכל חברי הצוות היו "מעריצים ענקיים של הטרילוגיה המקורית". גרייטי אף ציין כי הרקע העלילתי יצרה סביבה אידיאלית עבור פורע-חוק מבוסס או טירון להטביע את חותמו, שכן בתקופה זו ברית המורדים לא הייתה "חלק מהתמונה", האימפריה הגלקטית "לקחה יותר ויותר שליטה", והסינדיקטים הפליליים "לקחו יותר כוח לעצמם".
הפצה

המשחק עתיד לצאת לשוק ב-30 באוגוסט 2024 עבור פלייסטיישן 5, Microsoft Windows ו-Xbox Series X/S.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | הפסקול הטוב ביותר עבור משחקי וידאו ומדיה אינטראקטיבית אחרת |  | מועמדות |  |
| פרס המוזיקה במדיה של הוליווד | 2024 | שיר מקורי – משחק וידאו (קונסולה ומחשב) | "The Cantina Can’t Contain Us" – קודי מתיו ג'ונסון בהשתתפות יא-יה מלודיס | מועמדות |  |
| פרס המוזיקה במדיה של הוליווד | 2024 | עיצוב מוזיקלי – טריילר | ווילברט רוג'ט השני | מועמדות |  |
פרסים ומועמדויות של באד באני

| 0 | 1 | 2 |
| --- | --- | --- |
באני באוקטובר 2019
זכיות: 148
מועמדויות: 292
בהמתנה: 3
ערך זה עוסק בפרסים והמועמדויות בהם זכה הזמר והראפר הפוארטו ריקני באד באני במהלך השנים. באני החל את הקריירה שלו בשנת 2018 כשהשתתף בשיר של קארדי בי "I Like It", ומאז הצלחת הסינגל, הזמר זכה במאות פרסים ביניהם "שיר הקיץ" בטקס פרסי הווידאו קליפים של MTV ובין היתר על תרומתו למוזיקה. אלבום הבכורה של באד באני X 100pre זכה להצלחה מסחררת, וזכה לקבל מועמדות בפרסי הגראמי לפרס אלבום הרוק, האורבני או האלטרנטיבי הטוב ביותר.
בשנת 2019, המשיכה הצלחתו של הזמר הפוארטו ריקני, והאלבום העניק לבאד באני את הזכייה בפרס האלבום האורבני של השנה בטקס פרסי גראמי הלטיני, ובפרס האמן החברתי של השנה בטקס פרסי המוזיקה הלטינית של בילבורד.
במהלך שנות ה-20 של המאה ה-21, באד באני הניף את הקריירה שלו ונהפך לאמן בינלאומי ומצליח ביותר. אלבומי האולפן של באניYHLQMDLG, El Último Tour Del Mundo, ‏ו-Un Verano Sin Ti, כולם קיבלו מועמדות בטקס פרסי הגראמי עבור קטגוריית האלבומים: פרס גראמי לאלבום הפופ הלטיני או האורבני הטוב ביותר, פרס גראמי לאלבום האורבני הטוב ביותר, ואלבום השנה, בהתאמה. בנוסף, כל שלושת האלבומים זכו בפרס האלבום הלטיני האהוב ביותר בשנים 2020-2022 בטקס פרסי המוזיקה האמריקאית.
"Yo Perreo Sola" הסינגל השמיני מתוך האלבום YHLQMDLG זכה בפרס ביצוע הרגאטון הטוב ביותר בטקס פרסי גראמי הלטיני לשנת 2020, וקיבל מועמדות בפרס הווידאו קליפים של MTV לאמן הלטיני הטוב ביותר.
"Dakiti" הסינגל המוביל מתוך האלבום El Último Tour Del Mundo קיבל מספר זכיות; בפרס השיר הלטיני המוביל של פרסי המוזיקה של בילבורד, פרס המוזיקה האמריקאית הלטינית לשיר השנה, ולשיר האורבני של השנה וקיבל מועמדות בפרס הווידאו קליפים של MTV לאמן הלטיני הטוב ביותר.
הזמר הראפר הפוארטו ריקני באד באני זכה בכ-2 פרסי גראמי, 4 פרסי הגראמי הלטיני, 8 פרסי המוזיקה של בילבורד, פרס הווידאו קליפים של MTV, ‏2 פרסי המוזיקה האמריקאית, 13 פרסי Lo Nuestro, יחד עם פרסים נוספים. באני קיבל 9 מועמדויות בטקס פרסי הגראמי השונים; הקלטת השנה עבור הסינגל "I Like It" בשנת 2019, פרס אלבום הרוק, האורבני או האלטרנטיבי הטוב ביותר עבור שני אלבומיו X 100pre ו-Oasis בשנת 2020, פרס גראמי לאלבום הפופ הלטיני או האורבני הטוב ביותר עבור אלבומו YHLQMDLG ‏(2021) ו-El Último Tour Del Mundo ‏(2022), פרס גראמי לביצוע הפופ הטוב ביותר של צמד/להקה עבור הביצוע "Un Día (One Day)" בשנת 2021. בשנת 2020, הוא קיבל את פרס הלטיני פזמנואי השנה על ידי האגודה האמריקאית למלחינים, מחברים ומוציאים לאור. בשנת 2021, הוא זכה באליפות היאבקות מקצועית, כאשר קיבל את התואר האליפות 24/7 של ה-WWE.
פרשת גניבת והדלפת המסמכים המסווגים

פרשת גניבת המסמכים המסווגים והדלפתם היא פרשה בה מספר מקורבים לראש ממשלת ישראל בנימין נתניהו חשודים כי קיבלו מסמכים וחומרים מסווגים מבלי שהיו מורשים לכך, והדליפו אותם לעיתון זר, באופן שעלול לגרום נזק לביטחון המדינה. הוגש כתב אישום נגד אחד המקורבים, אלי פלדשטיין, ונגד הנַגָּד בצה"ל ארי אהרון רוזנפלד. כמו כן נעצר רב-סרן בצה"ל החשוד במעורבות בפרשה.
פרשה זו נחשפה בסמוך לפרסומן של מספר פרשות נוספות הקשורות לחשדות בפלילים בלשכת ראש הממשלה, בהן חשד לשינוי פרוטוקולים, פרשת הקשר בין לשכת נתניהו לממשלת קטר וחשד (שהופרך לאחר מכן) לסחיטה של קצין בכיר באמצעות תיעוד אינטימי שנמצא בידי לשכת ראש הממשלה.
רקע

ב-6 בספטמבר 2024 פרסם "בילד" הגרמני, העיתון הנפוץ באירופה, תוכן מתוך מסמך סודי המתאר, לדברי העיתון, את אסטרטגיית המשא ומתן של חמאס עם ישראל.
בדיווח נכתב כי מסמך שנמצא על מחשב שככל הנראה היה שייך לסינוואר, אז ראש הלשכה המדינית של חמאס, הכיל הנחיות להשגת הפסקת אש שאושרו באופן אישי על ידי סינוואר. לפי המסמך, כך נטען, חמאס לא שאף לסיים במהירות את הסכסוך, אלא ביקש לשפר את תנאי ההסכם, גם אם הדבר יוביל להארכת הסכסוך. מהמסמך עולה כי האסטרטגיה של חמאס התבססה על מספר צירים, לרבות לחץ פסיכולוגי על משפחות החטופים במטרה להגביר את הלחץ הציבורי על ממשלת ישראל, התשת המשאבים המדיניים והצבאיים של ישראל והגברת הלחץ הבין-לאומי על הצד הישראלי.
ב-8 בספטמבר דיווח צה"ל כי המסמך הוא למעשה מסמך ישן, שנמצא כחמישה חודשים קודם לכן, וכי הוא לא נכתב על ידי סינוואר או מקורביו אלא נכתב כהמלצה על ידי דרגי הביניים בחמאס. יתרה מזאת, על פי כלי תקשורת ישראליים, תוכן המסמך הוצג באופן שגוי הן במאמר בבילד והן בהתייחסויותיו של נתניהו אליו לאחר מכן. כמו כן, בניגוד לנטען, המסמך אינו מוכיח כי חמאס אינו מעוניין בעסקה לשחרור חטופים, אלא להפך. למעשה, המסמך מבהיר שחמאס מאוד מעוניין בעסקה.
בישיבת הממשלה התייחס נתניהו לפרסום בעיתון "בילד". בסוכנות הידיעות AP פורסם כי המאמרים מספקים לנתניהו כיסוי פוליטי בזמן שהשיחות על הפסקת אש בעזה נעצרו בשל עמדת נתניהו שישראל צריכה לשמור על נוכחות בציר פילדלפי. בעת פרסום המאמרים, נתניהו התמודד עם ביקורת חריפה מצד משפחות חטופים וחלק מהציבור הישראלי, שבעקבות רצח ששת החטופים האשימו אותו באי-השגת הסכם.
חקירת הפרשה

שירות הביטחון הכללי, בשיתוף צה"ל ומשטרת ישראל, חקר את הפרשה ומספר חשודים נעצרו. על פי לשכת ראש הממשלה, "איש מלשכת ראש הממשלה לא נחקר ולא נעצר", אך בעיתון "ידיעות אחרונות" דווח כי אחד העצורים השתתף בפגישות חסויות עם נתניהו במטה משרד הביטחון. האתר האמריקאי אקסיוס דיווח כי נעצרו ארבעה אנשים, בהם אלי פלדשטיין, דוברו של נתניהו לענייני צבא. חשוד נוסף שלא היה בארץ, מקורב לראש הממשלה, זומן לחקירה.
גורמים המעורבים בחקירה אמרו: "אם לא היינו קוטעים את ציר ההדלפה הייתה נגרמת פגיעה בחיי אדם של כוחות הביטחון ברצועה, וחטופים היו עלולים להיפגע." כמו כן פורסם שהחומר שהודלף במסגרת הפרשה מקורו בסוג ייחודי של מודיעין, שחשיפתו עלולה הייתה לשרוף מקורות מידע של אגף המודיעין.
ראש השב"כ, רונן בר כתב לשרי הממשלה שחקירתם של פלדשטיין ורוזנפלד סיכלה "כוונה לחשיפת מידע נוסף בסיווג סודי ביותר, וייתכן אף תשתית שלמה לחשיפה רציפה ומתמשכת של מידע".
הגשת כתבי אישום

ב-21 בנובמבר הגישה פרקליטות מחוז מרכז לבית המשפט המחוזי בתל אביב כתב אישום נגד פלדשטיין בעבירות של מסירת ידיעה סודית שכוונתה לפגוע בביטחון המדינה, החזקת ידיעה סודית ושיבוש הליכי משפט, ונגד ארי רוזנפלד, נגד במילואים במערך ביטחון המידע של צה"ל, בעבירות של מסירת ידיעה סודית, שיבוש הליכי משפט וגניבה בידי מורשה. לפי כתב האישום, ביוני 2024 קיבל פלדשטיין מרוזנפלד מידע מסווג, שהושג באמצעות אמצעי מודיעיני סודי. פלדשטיין, ביודעו שמדובר במידע סודי ביותר, העביר אותו בספטמבר 2024 לעיתונאי ישראלי, לשם יצירת השפעה תקשורתית על השיח בציבור הישראלי בנושא הטיפול בסוגיית החטופים הישראלים ברצועת עזה. הידיעה נפסלה על ידי הצנזורה הצבאית, ודבר הפסילה נמסר לפלדשטיין, וכדי שהידיעה תתפרסם בכל זאת העביר אותה פלדשטיין, באמצעות ישראל איינהורן, לפרסום בעיתון הגרמני "בילד". טרם הפרסום הבהיר רוזנפלד לפלדשטיין ולאיינהורן שמדובר בידיעה סודית שהושגה ממקור מודיעיני סודי. בעקבות הפרסום ב"בילד" פורסמה הידיעה גם בישראל.
ב-9 בדצמבר שוחרר פלדשטיין למעצר בית באיזוק אלקטרוני, ואילו רוזנפלד נותר במעצר, בנימוק שהוא מחזיק מידע מודיעיני רב, ויש חשש שיעבירו לאחר. ב-6 בפברואר 2025 שוחרר גם רוזנפלד למעצר בית באיזוק אלקטרוני.
בהמשך החודש פנתה משפחתו של רוזנפלד לנשיא המדינה, יצחק הרצוג, בבקשה שיעניק חנינה לנגד.
תגובות

ראשי האופוזיציה יאיר לפיד ובני גנץ מתחו ביקורת על נתניהו והתייחסו אל הפרשה כאל "פשע לאומי", כאשר לפיד קבע כי "הפרשה הזו יצאה מחדרו של ראש הממשלה, והחקירה צריכה לבדוק אם זה לא בהוראתו של ראש הממשלה". הוא הוסיף כי הפרשה מזעזעת את יסודות האמון של העם הישראלי בהנהגתו של נתניהו, במיוחד בתקופה קריטית זו.
במסיבת עיתונאים משותפת של לפיד, גנץ, אביגדור ליברמן ויאיר גולן, אמר לפיד כי אם נתניהו ידע על ההדלפות, "הוא שותף לאחת העבירות הביטחוניות החמורות ביותר" ושאם לא ידע, הוא לא כשיר לתפקיד. בני גנץ אמר כי אם אכן נעשה שימוש במידע ביטחוני רגיש לצורך קמפיין הישרדות פוליטי, זו לא רק עבירה פלילית, אלא פשע נגד האומה.
לאחר הגשת כתב האישום נגד פלדשטיין פרסם בנימין נתניהו סרטון שבו התייצב לצידו של פלדשטיין ואמר כי פלדשטיין לא יעשה דבר במתכוון כדי לסכן את ביטחונה של המדינה. בנוסף ביקר נתניהו את טיפול המערכת במעצרם וחקירתם של פלדשטיין ונגד המילואים, ואת הסיקור של התקשורת אחר הפרשה.
בהפגנת מחאה מחוץ לבית המשפט בעת הדיון להארכת מעצרו של פלדשטיין, השר עמיחי שיקלי מתח ביקורת על הארכת מעצרו ועל תנאי מעצרו. השר עמיחי אליהו אמר כי מדובר בחקירה פוליטית וכי החשודים עזרו לראש הממשלה לקבל את ההחלטות הנכונות.
מאתיים רבנים פנו במכתב לראש השב"כ ובו מחו על מעצרו של פלדשטיין.
לאחר הגשת כתב האישום הגישו חברי הכנסת חנוך מלביצקי ועמית הלוי הצעת חוק שלפיה תינתן חסינות למי שיביא מידע סודי לידיעתו של ראש הממשלה. ההצעה אושרה בוועדת השרים לענייני חקיקה ובקריאה טרומית. בדיון בהצעת החוק אמר ח"כ מלביצקי: "חלק ממטרות החוק היא לגרום לזה שאותו נגד ישוחרר מהכלא בגלל שהעבירה שהוא ביצע תחדל מלהיות עבירה".
ראו גם

פרשת הקשר בין לשכת נתניהו לממשלת קטר
מארי אנטואנט

ערך זה עוסק בארכידוכסית אוסטריה ומלכת צרפת. אם התכוונתם למשמעות אחרת, ראו .
מארי אנטואנט בגיל 8 בציורו של ז'אן-אטיין ליוטאר
מריה אנטוניה יוזפה יוהאנה (בגרמנית: Maria Antonia Josepha Johanna), הידועה גם בשם מארי אנטואנט (בצרפתית: Marie Antoinette;‏ 2 בנובמבר 1755 – 16 באוקטובר 1793), הייתה ארכידוכסית אוסטריה, מלכת צרפת האחרונה לפני המהפכה הצרפתית ואשתו של לואי ה-16, מלך צרפת בעת המהפכה.
מארי אנטואנט הייתה בתם של הקיסרית מריה תרזה ושל הקיסר פרנץ הראשון, קיסר האימפריה הרומית הקדושה (פרנץ מלורן). ב-16 במאי 1770 נישאה ללואי ה-16, ולזוג המלכותי נולדו ארבעה ילדים. היא הוצאה להורג באמצעות עריפת ראש בגיליוטינה, תשעה חודשים לאחר הוצאתו להורג של בעלה.
היא זכורה באמרה המיוחסת לה, "אם אין להם לחם, שיאכלו עוגות", שהציגה אותה כשליטה מפונקת ומנותקת מהעם, אולם מעולם לא נאמרה על ידה. למעשה מדובר בייחוס שגוי שכן משפט זה נכתב על ידי ז'אן-ז'אק רוסו בספרו "הווידויים", ופורסם ב-1767 כאשר מארי אנטואנט חייתה כנסיכה צעירה באוסטריה ולא יועדה עדיין להיות מלכת צרפת.